Edward Blood

Edward Johnston Blood (født 15. august 1908 i Bradford, Vermont, død 13. juni 1991 i Durham, New Hampshire) var en amerikansk kombinertløper som representerte Lake Placid Ski Club. Han ble nummer 14 i OL i Lake Placid i 1932 og nummer 37 (av 46 fullførende deltakere) i OL i Garmisch-Partenkirchen i 1936.Sports Reference: Edward Blood  (olympiaresultater, besøkt 19. juli 2016)

Blood vokste opp i Hanover, New Hampshire.The Palm of Alpha Tau Omega, December, 1937 (s. 379-380, digitalisert av Internet Archive) Han var en allsidig skiløper, som også konkurrerte i alpint.The Montreal Gazette: Eddie Blood wins downhill ski race (s. 14, 30. desember 1933, digitalisert av Google News) Fra 1936 til 1970 jobbet han ved University of New Hampshire som skitrener, delvis også som trener for amerikansk fotball og friidrett, til sist med tittelen Professor and Supervisor of Athletic Facilities and Equipment.UNH Magazine: Rearview Mirror (besøkt 19. juli 2016) Han planla langrennsløypene til OL i Squaw Valley i 1960, der han også var sjef for start og målgang. Edward Blood ble tatt opp i US National Ski Hall of Fame i 1967.U.S. Ski and Snowboard Hall of Fame and Museum: Edward Blood (besøkt 19. juli 2016)

 Referanser 

 Eksterne lenker 


Kategori:Kombinertløpere fra USA
Kategori:Trenere fra USA
Kategori:Professorer fra USA
Kategori:Deltakere for USA under Vinter-OL 1932
Kategori:Kombinertløpere under Vinter-OL 1932
Kategori:Deltakere for USA under Vinter-OL 1936
Kategori:Kombinertløpere under Vinter-OL 1936
Kategori:Personer fra Orange County i Vermont
Kategori:Fødsler i 1908
Kategori:Dødsfall i 1991